**OSNOVNA ŠKOLA SELNICA**

**Jelačićev trg 2**

**40 314 Selnica**

**U Selnici, 3 siječnja 2025.**

**PROTOKOL O KONTROLI ULASKA I IZLASKA IZ ŠKOLSKE USTANOVE**

Organizacija rada škole na početku drugog obrazovnog razdoblja u školskoj godini 2024./2025.

Nastava u 2. obrazovnom razdoblju počinje u utorak, 7. siječnja 2025.

Obzirom na nedavne tragične događaje u Zagrebu te potrebu jačanja ***Osnovnih mjera jačanja razine sigurnosti u školama*** kao i poduzimanja nužnih koraka zaštite učenika i zaposlenika koji podrazumijevaju i ***obvezu zaključavanja svih ulaza u ustanovu,*** *s ciljem povećanja sigurnosti, do dobivanja daljnjih uputa i mjera provodit će se sljedeće mjere:*

**Dolazak učenika**

-***vrata škole bit će zaključana***, izuzetak su *30 minuta prije početka nastave i 15 minuta nakon završetka nastave* kada vrata trebaju biti otvorena uz nadzor ulaza i izlaza učenika od strane djelatnika škole (dežurnog učitelja)

-glavni ulaz u školu je jedini ulaz koji se koristi za ulaz i izlaz učenika, djelatnika i posjetitelja. Otključava se 30 minuta prije početka nastave, a zaključava 5 minuta prije početka nastave uz obavezno dežurstvo učitelja na ulazu

-raspored dežurstva djelatnika nalazi se na oglasnoj ploči za učitelje u zbornici i oglasnoj ploči za učenike

 *-nakon ulaska učenika u školu i zaključavanja vrata* ***sve ostale osobe u školu mogu ulaziti jedino uz prethodnu najavu*** *upravi škole ili razrednicima (na način da ih djelatnik škole kojemu su najavljeni dočeka na ulazu u školu u prethodno najavljeno vrijeme) te im otvori vrata i isprati iz škole te zatvori vrata nakon toga*

 *-za vrijeme trajanja nastave/sata (za nenajavljene dolaske) vrata otključava tehničko osoblje*

 *-za vrijeme odmora vrata otključava dežuran učitelj prema rasporedu dežurstva*

Tijekom malog i velikog odmora učenicima nije dopušteno napuštanje školske ustanove, a eventualne slobodne sate učenici mogu provesti u dnevnom boravku/holu škole ili knjižnici (u radno vrijeme knjižnice).

**TURNUS A – jutarnja smjena**

Ulazak u školu prije nastave moguć je isključivo na glavni ulaz u razdoblju od 7:00 – 7:25 sati uz obavezno dežurstvo učitelja na ulazu (učitelji se izmjenjuju prema rasporedu dežurstva za taj dan).

Glavni ulaz otključavaju i zaključavaju:

*\*od 6:30 – 7:00 – domar škole (u slučaju da roditelji imaju potrebu ranijeg dovoza učenika u školu – samo u iznimnim situacijama – pozvoniti na zvono)*

 *\*od 7:00 – 7:25 – dežurni učitelj (prema rasporedu dežurstva)*

 *\*u 7:25 ulaz u školsku zgradu se zaključava (dežurni učitelj)*

 *\*od 7:25 pa nadalje za ulaz u školsku zgradu potrebno je*

*pozvoniti na zvono kod školskih vrata ili nazvati na tel. 861 – 137*

Izlazak učenika iz škole - nakon 6. sata kada dežurni učitelj otključava školu i učenici uz pratnju dežurnog učitelja odlaze kućama, nakon čega se vrata škole zaključavaju.

Učenike koji nakon redovne nastave ostaju na izvannastavnim aktivnostima ili nekim od dodatnih programa ostaju u školi, iz škole prati učitelj koji izvodi nastavu te nakon toga zaključava ulaz.

Ukoliko učenik ima potrebu za dolaskom u školu izvan redovnog rasporeda, roditelj o tome obavještava razrednika, a učenik po dolasku može pozvoniti na zvono kod ulaznih vrata i pričekati djelatnika škole da mu omogući ulazak.

Ukoliko postoji potreba za izlaskom učenika iz školske zgrade u vrijeme nastave, učenik se javlja predmetnom učitelju/razredniku koji o tome obavještava roditelja te prati učenika iz škole

**TURNUS B – popodnevna smjena**

Ulazak u školu prije nastave moguć je isključivo uz obavezno dežurstvo dežurnog učitelja na ulazu u razdoblju od:

*\* Učenici razredne nastave: od 12:45 – 13:15 nakon čega dežurni učitelj zaključava ulazna vrata*

*\* Učenici predmetne nastave: od 12:00 – 12:25 nakon čega dežurni učitelj zaključava ulazna vrata*

\**za kasnije ulaske u školsku zgradu potrebno je pozvoniti na zvono kod školskih vrata ili nazvati na tel. 861 – 137*

Izlazak učenika iz školske zgrade bit će nakon završetka nastave prema redovnom rasporedu sati kada se škola otključava i učenici odlaze kućama uz pratnju:

\*u razrednoj nastavi – razrednika/dežurnog učitelja – po završetku nastave

\* u predmetnoj nastavi – dežurnog učitelja

 Dežurni učitelj otključava i zaključava vrata nakon što provjeri da su svi učenici izašli iz škole.

Ukoliko učenik ima potrebu za dolaskom u školu izvan redovnog rasporeda, roditelj o tome obavještava razrednika, a učenik po dolasku može pozvoniti na zvono kod ulaznih vrata i pričekati djelatnika škole da mu omogući ulazak.

Ukoliko postoji potreba za izlaskom učenika iz školske zgrade u vrijeme nastave, učenik se javlja predmetnom učitelju/razredniku koji o tome obavještava roditelja te prati učenika iz

Škole.

**PŠ Zebanec:**

Ulazak u školu prije nastave moguć je u razdoblju od 7:00 – 7:25 sati ( u jutarnjoj smjeni) i 12:00 – 12:25 (u popodnevnoj smjeni) uz obavezno dežurstvo učitelja na ulazu.

Glavni ulaz otključavaju i zaključavaju:

 *\*od 7:00 – 7:25 – učitelj (prema rasporedu dežurstva)*

 *\*u 7:25 ulaz u školsku zgradu se zaključava (dežurni učitelj)*

 *\*od 7:25 pa nadalje za ulaz u školsku zgradu potrebno je*

*pozvoniti na zvono kod školskih vrata ili nazvati na tel. 524-260, ulaz otključava spremačica*

Nakon završetka redovne nastave učenici izlaze iz škole uz pratnju dežurnog učitelja nakon čega se vrata škole zaključavaju.

Učenike koji nakon redovne nastave ostaju na izvannastavnim aktivnostima ili nekim od dodatnih programa ostaju u školi, iz škole prati učitelj koji izvodi nastavu te nakon toga zaključava ulaz.

Ukoliko učenik ima potrebu za dolaskom u školu izvan redovnog rasporeda, roditelj o tome obavještava razrednika, a učenik po dolasku može pozvoniti na zvono kod ulaznih vrata i pričekati djelatnika škole da mu omogući ulazak.

Ukoliko postoji potreba za izlaskom učenika iz školske zgrade u vrijeme nastave, učenik se javlja predmetnom učitelju/razredniku koji o tome obavještava roditelja te prati učenika iz škole.

**Produženi boravak**

Učenici polaznici produženog boravka za redovni dolazak u prijepodnevnim satima u vremenu od 7:10- 7:25 koriste glavni ulaz.

Nakon 7:25 roditelji koriste pomoćni bočni ulaz pokraj boravka/školske sportske dvorane. Za dolazak izvan predviđenog vremena javljaju se učiteljici u produženim boravku.

Za odlazak kućama roditelji koriste isti ulaz/izlaz.

**Dolazak roditelja**

Roditelji najavljuju svoj dolazak u školu razrednicima, telefonski ili e-mailom i dolaze u dogovoreno vrijeme (s time da su dužni poštovati raspored primanja koji je objavljen na web stranici škole). Uz prethodnu najavu roditelja će na ulazu u školu  dočekati zaposlenik škole s kojim je sastanak dogovoren. Nakon odrađenog sastanka roditelj izlazi iz škole u pratnji zaposlenika s kojim je razgovor obavljen.

**Dolazak stranaka i dostave**

Svaki dolazak stranke, posjetitelja, dostave u školu može se najaviti djelatniku škole, telefonski ili e-mailom. U slučaju nenajavljenog dolaska ili dolaska na poziv djelatnika, posjetitelj može pozvoniti na zvono kod glavnog ulaza i pričekati osobu s kojom je dogovoren termin dolaska da mu omogući ulaz. Svaki posjetitelj škole dužan je upisati se u dežurnu knjigu ulazaka.

**Zaposlenici škole**

Do pronalaska novog rješenja s tehničke strane, zaposlenici škole i učitelji koji ne dolaze na prve satove ulazit će u školu pozivom prema tajništvu škole ili pozvoniti na ulaznim vratima prema tehničkom osoblju.

Protokol OŠ Selnica o *kontroli ulaska i izlaska iz školske ustanove* naslanja se na ***Protokol o kontroli ulaska i izlaska u školskim ustanovama Ministarstva znanosti, obrazovanja i mladih*** donesen 2. siječnja 2025. godine te zajedno čine osnovu provođenja mjera sigurnosti u OŠ Selnica, a podložan je periodičnim izmjenama u svrhu poboljšanja razine sigurnosti u školi.

U ovom razdoblju prilagodbe, a do donošenja nekih novih mjera i odluka, sve vas molimo za strpljivost, razumijevanje i suradnju.

Ravnateljica